இன்று விடுமுறை தினம் என்பதால் ராமேஸ்வரம் வந்திருந்த சுற்றுலாப் பயணிகள் ஏராளமானோர் பாம்பன் சாலை பாலத்தில் நின்றவாறு கடலின் அழகை ரசித்துக்கொண்டிருந்த நிலையில், போலீஸார் அவர்களை அங்கிருந்து அப்புறப்படுத்தினர். மேலும், பாலத்தில் வாகனங்களை நிறுத்தவும் போலீஸார் தடை விதித்தனர். ராமநாதபுரம் சரக டி.ஐ.ஜி காமினி தலைமையில் வெடிகுண்டு தடுப்புப் பிரிவு காவலர்கள் வெடிகுண்டு செயல் இழப்பு கருவிகள் மற்றும் மோப்ப நாய் உதவியுடன் பாம்பன் பாலத்தில் தொடர் சோதனை மேற்கொண்டு வருகின்றனர்.